[{"text_idx": "#000000", "text": "112 esperantistoj subskribis peticion por la CO"}, {"text_idx": "#000001", "text": "Dum iom pli ol semajno, 112 homoj subskribis retan peticion kontrau\u0306 la plano vendi la domon en kiu situas la Centra Oficejo de UEA. Tamen la komitato jam faris la decidon. Ni petis la iniciatinton rakonti, kial li starigis la peticion \u2013 kaj kial tiom malfrue."}, {"text_idx": "#000002", "text": "Leon Roijen starigis la peticion en la retejo ."}, {"text_idx": "#000003", "text": "La peticio kun la titolo \u201dHaltigu la vendon de la Centra Oficejo, ne al la detruo de UEA\u201d aperis en la retejo , kiam jam komencig\u0302is la voc\u0302donado de la komitato de UEA pri la temo."}, {"text_idx": "#000004", "text": "La subskriboj kaj komentoj kontrau\u0306 la planata vendo rapide amasig\u0302is, sed evidente jam estis tro malfrue por influi la decidon de la komitato. La 12-an de februaro finig\u0302is la reta voc\u0302dono, en kiu majoritato de la komitatanoj subtenis la proponon vendi la domon."}, {"text_idx": "#000005", "text": "La peticio estis fermita la 16-an de februaro, kiam g\u0302i jam havis pli ol cent subskribojn. Ni petis Leon Roijen rakonti, kion li esperis atingi."}, {"text_idx": "#000008", "text": "\u2013 Tiu minaco nun efektivig\u0302is. Tio ne nur signifas la detruon de domo simbole tre valora por multaj esperantistoj, sed ankau\u0306 la detruon de kapitalo. En la nuna nederlanda ekonomia situacio, investantoj preskau\u0306 interbatalas por akiri tiajn domojn en la grandaj nederlandaj urboj. Ec\u0302 teni la domon nur kiel investobjekton kaj ludoni g\u0302in estus plej sag\u0302a investo \u2013 ec\u0302 se UEA devus aldone investi kapitalon. Ja ne ekzistas multe da investobjektoj pli sekuraj ol nemoveblaj\u0302oj."}, {"text_idx": "#000009", "text": "\u2013 Fine, mi samopinias kun \u0141ukasz Z\u0307ebrowski, kiun vi pli frue publikigis, ke UEA sen Centra Oficejo inda je tiu nomo estos \u201dnur s\u0302ildo super agadoj de aliaj\u201d."}, {"text_idx": "#000010", "text": "C\u0302u ne pli bonus peticii pli frue kaj ne lastminute?"}, {"text_idx": "#000011", "text": "\u2013 Absolute. Ec\u0302 trairas mian kapon la vortoj \u201dhistoria eraro\u201d. Post 112 reagoj en unu semajno post tre limigita diskonigo, mi kredas, ke ne estas troigo ke ene de kelkaj monatoj povus kolektig\u0302i 400-500 subskriboj au\u0306 eble pli. Tiel multajn homojn la estraro kaj komitato de UEA ne povus facile ignori. Mi pensas, ke multe da landaj komitatanoj, kiuj voc\u0302donis por la vendo, ne sufic\u0302e konsultis siajn membrojn, male al tio, kion ekzemple komitatano Rube\u0301n Sa\u0301nchez faris, kiu aktive interkonsilig\u0302is kun la argentina membraro."}, {"text_idx": "#000012", "text": "\u2013 Klaras, ke la batalo por konservi la domon devus okazi pli frue kaj pli ekster au\u0306 aldone al la batalo en la komitato. Tio estis mistakso mia kaj de c\u0302iuj homoj, kiuj estas kontrau\u0306 la vendo de la domo."}, {"text_idx": "#000015", "text": "\u2013 Pri la jam dum jaroj distrumpetitaj \u201dfinancaj problemoj\u201d devus esplori ekstera, sendependa financa kompanio. Tiuj timigoj ja jam estas tro. Se homoj kiel komitatano Osmo Buller, kiu estis longtempe g\u0302enerala direktoro de UEA (kaj do tre bone konas g\u0302iajn financojn) au\u0306 komitatano kaj matematikisto Franc\u0327ois Lo Jacomo diras, ke asertataj \u201dfinancaj problemoj\u201d ne pravigas la vendon de la domo, io putras. Tiuj homoj estas spertuloj. Se kontrau\u0306 c\u0302iu logiko oni forte pus\u0302as la vendon profetigante plej vers\u0302ajne investantojn, oni devus demandi sin, kiel iu skribis en Facebook, kial kaj al kiu oni faras tiun komplezon."}, {"text_idx": "#000017", "text": "Kion UEA lau\u0306 vi faru anstatau\u0306 vendi la domon?"}, {"text_idx": "#000018", "text": "\u2013 La tuta buc\u0302ado de la Centra Oficejo, alivorte la maldungoj de la oficistoj estis absolute nenecesa. Dum jardekoj, g\u0302is la pensiig\u0302o de g\u0302enerala direktoro Osmo Buller, neniam estis seriozaj financaj problemoj necesigantaj la maldungojn kaj ec\u0302 la vendon de la domo.\nEstas nun pluraj opcioj: Anstatau\u0306 fari komplezon al investanto, UEA nun mem povus esti investanto kaj teni la domon kiel rentumantan parton de g\u0302ia kapitalo. Alia opcio estas dividi la domon kun aliaj Esperanto-organizoj kaj okazigi en g\u0302i viglan por- kaj peresperantan agadon."}, {"text_idx": "#000019", "text": "\u2013 Eble oni ankau\u0306 povus konsideri kundividi la domon kun TEJO, kaj anstatau\u0306e vendi la volontulan domon. Kontrau\u0306e al eldiroj de la g\u0302enerala direktoro Martin Scha\u0308ffer, ke oni ne povos (parte) s\u0302ang\u0302i la funkcion de la domo, nenio malebligas peti la urban registaron permesi tiujn s\u0302ang\u0302ojn."}, {"text_idx": "#000020", "text": "\u2013 Laste, se oni decidus tamen vendi, mi pledas por nova Centra Oficejo kun plena oficistaro en stabila lando kun modestaj salajroj, kiu respektas homajn rajtojn kaj havas facilan aliron al la ekstera mondo. Kroatio estus bona ekzemplo."}, {"text_idx": "#000023", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000024", "text": "La forumoj en Duolingo malaperos"}, {"text_idx": "#000026", "text": "Mi subskribas, c\u0302ar per la vendo de nia Centra Oficejo, ni deturas parton de nia historio, kaj c\u0302ar simple estas kompleta stultaj\u0302o vendi valoran nemoveblaj\u0302on en Roterdamo. En la nuna ekonomia situacio nemovemblaj\u0302oj estas la plej bona investo por kapitalo de asocio. La analizoj de nia estraroj estas kompleta fus\u0302aj, c\u0302ar ili taksas kostoj por renovigo de la domo kiel elspezoj, kvankam tiaj elspezoj ja altigas la valoron de la nemoveblaj\u0302o kaj do evidente estas investo.\nKrome UEA ne trovig\u0302as en tia financa mizero, ke g\u0302i nun tuj bezonus kapitaligi sian nemoveblaj\u0302on. Estas ankau\u0306 fakto, ke la komitato timis submeti tiun demandon al g\u0302enerala voc\u0302dono, c\u0302ar ili ja konsciis, ke la membraro en sia plimulto vers\u0302ajne rifuzus tian vendon."}, {"text_idx": "#000027", "text": "UEA ne detruig\u0302os pro forvendo de unu konstruaj\u0302o, kiom ajn simbola estas tiu konstruaj\u0302o kaj kiom ajn prava au\u0306 absurda estas la decido pri forvendo."}, {"text_idx": "#000028", "text": "UEA detruig\u0302as, c\u0302ar de jaroj oni (sukcese) penadas detrui g\u0302ian laborbazon. La katastrofa prezidperiodo de Mark Fettes (mi bedau\u0306ras diri tion pri mia iama samc\u0302ambra laborkolego, sed estas tiel) karakterizig\u0302is \u2013 krom per faraonaj strategiaj planoj komplete senrezultaj \u2013 per tuta serio da misaj dungoj por gravaj postenoj: du revuredaktoroj kaj unu g\u0302enerala direktoro. Erari praktike pri c\u0302iu dungo signifas, ke oni estas nekredeble malbons\u0302anca au\u0306 ke oni havas nekredeblan malkapablon prijug\u0302i laborontojn. Eble ankau\u0306 laborantojn."}, {"text_idx": "#000029", "text": "Al tiuj misaj dungoj aldonig\u0302as unu stranga dungo: dungi la g\u0302eneralan sekretarion de la estraro kiel g\u0302eneralan direktoron sen publika anonco estas ja strange. Krome oni elektis kiel g\u0302eneralan direktoron homon, kiu c\u0302iam restis eksterulo \u2013 lau\u0306vorte."}, {"text_idx": "#000030", "text": "En aprilo 2019, preskau\u0306 en la fino de la lasta mandato de la Fettes-estraro, la g\u0302enerala direktoro (ni ne forgesu: antau\u0306a g\u0302enerala sekretario de la estraro) aperis en la CO kun juristo, \u201dkiu sciigis ilin [la oficistojn] pri la propono maldungi iujn el ili kaj tranc\u0302i labortempon kaj salajron c\u0302e preskau\u0306 c\u0302iuj aliaj\u201d ( Kaj metis ilin antau\u0306 ultimaton: au\u0306 vi propravole saltos en la abismon kaj tiam ni donos al vi etan paras\u0302uton (kompenson) au\u0306 ni pus\u0302os vin kaj vi falos sen paras\u0302uto. Kompreneble vi rajtas ne salti kaj provi rezisti nian pus\u0302on, sed sciu, ke por pus\u0302i vin ni kunportis tankon (juran proceson, kiun vi perdos)\u201d."}, {"text_idx": "#000031", "text": "Do en aprilo 2019 UEA komencis sisteme detrui sian laborbazon kaj la sekva estraro entuziasme finis la taskon: fine de c\u0302i tiu jaro restos c\u0302. unu oficisto (el iamaj c\u0302. 15). Kaj jen: sen laborbazo, evidente, ne eblas fari la laboron. Misio plenumita."}, {"text_idx": "#000032", "text": "Se UEA jam nun apenau\u0306 plu havas signifon en la E-mondo, g\u0302i baldau\u0306 falos ankorau\u0306 pli en la sensignifon. Mi s\u0302atus vivi sufic\u0302e longe por legi tiujn verkojn de historiistoj klarigantajn la aferon, c\u0302ar nun mi malkapablas trovi klarigon por tia memmortigo."}, {"text_idx": "#000033", "text": "\u201dUEA ne detruig\u0302os pro forvendo de unu konstruaj\u0302o, kiom ajn simbola estas tiu konstruaj\u0302o kaj kiom ajn prava au\u0306 absurda estas la decido pri forvendo.\u201d"}, {"text_idx": "#000035", "text": "\u201dDo en aprilo 2019 UEA komencis sisteme detrui sian laborbazon kaj la sekva estraro entuziasme finis la taskon\u201d"}, {"text_idx": "#000036", "text": "La tuta ideo malantau\u0306 la peticio estas prevento de kapitaldetruo kaj la fakto, ke UEA bezonas tiun laborbazon, do Centran Oficejon \u2013 en Nederlando au\u0306 alia lando.\nAnkau\u0306 komitatano Weidmann tiel vidas la aferon, la komitatanoj kiuj voc\u0302donis kontrau\u0306 la vendo, la 200+ subskribintoj de la peticio kaj c\u0302iu sanpensanta esperantisto."}, {"text_idx": "#000037", "text": "Sed pri kio ni parolas, se la nivelo de vicprezidanto Fernando Maia subenglitis al:"}, {"text_idx": "#000041", "text": "Estas \u201dtute indiferente\u201d al eksprezidanto Mark Fettes kiom ofte direktoro Scha\u0308ffer estis en la Centra Oficejo. Tion li diris en la komitata retpos\u0302tlisto post simpla demando de komitatano Buller ( )."}, {"text_idx": "#000043", "text": "Ni kompreneble c\u0302iuj povis konstati la malkompetentecon de Mark Fettes kiel prezidanto de UEA sed per la c\u0302i-supra eldiro li denove superis sin mem."}, {"text_idx": "#000044", "text": "Tia malkompetentulo nun ja provas de el la kulisoj dau\u0306rigi sian detruan laboron en UEA, ec\u0302 volas malhelpi al la laboro de revizianto. La granda demando: KIAL?\nMi invitas vin c\u0302iujn rigardi la diskuton:"}, {"text_idx": "#000045", "text": "Fettes: \"Vi en diversaj okazoj esprimis vian malkonsenton kaj malaprobon de tiuj evoluoj, kiuj tamen portis nin denove al ekvilibra bug\u0302eto post epoko de c\u0302ielskrapaj deficitoj\" / \"S\u0302ajnas al mi, ke administre kaj finance la Asocio pli bone fartas, ol dum mia periodo kiel Prezidanto\". El la vortoj fluas klara fiero de la eksprezidanto pri la \"sukceso\" atingita \u2013 ja li estis la unua arkitekto."}, {"text_idx": "#000047", "text": "Imagu: jen urbo kun tro da log\u0302antoj. Vi devas solvi tiun problemon. Anstatau\u0306 ekz. konstrui novajn konstruaj\u0302ojn, krei programon por propravola elmigro al alia urbo, plibonigi la kondic\u0302ojn por eviti suferadon, ktp., via sola solvo estas j\u0302eti bombon kaj mortigi 50 000 log\u0302antojn. Jes, vi \"solvis\" la problemon, c\u0302ar vi \"sukcesis\" draste malaltigi la nombron da log\u0302antoj. C\u0302u gratulon vi atendas? Ne pri gratulo mi pensas. Prefere ne tro fanfaronu pri via ago."}, {"text_idx": "#000055", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]